kardosdrur/scandi-wiki huggingface dataset:
Thorleifs

Thorleifs var eit danseband frå Sverige.

Diskografi

Album (vinyl) 

Kommer hem till dig (1973)
En dag i juni (1974)
Gråt inga tårar (1975)
Skänk mig dina tankar (1976)
Alltid tillsammans (1976)
Thorleifs bästa 72-75 (1977)
Du bara du (1977)
Kurragömma (1978)
Sköt om dej (1979)
12 Golden Hits (1979)
När dina ögon ler (1980)
Johnny Blue (1981)
Aurora (1982)
Till Folkets Park (1987)

Saxgodingar 
Saxgodingar instrumentalt (1981)
Saxgodingar 2 (1983)
Saxgodingar 3 (1987)
Historien Thorleifs saxgodingar (1996)
Saxgodingar 4 (1998)

Album (CD) 
Stadens ende speleman (1988)
Halva mitt hjärta (1989)
Tillsammans (1991)
Med dej vill jag leva (1992)
Och du tände stjärnorna (1994)
Historien Thorleifs (1995)
På opfordring (1995)
En liten ängel (1997)
En lille engel (1997)
En liten ängel - Live i Lillehammer (1997)
Thorleifs Jul (1998)
Thorleifs Karaoke (1998)
På opfordring 2 (1999)
Ingen är som Du. .. (2000)
Mit dir will ich leben (2002)
Thorleifs Hit Collection (2002)

Singlar 
Ra-ta-ta / Vårvinden (1970)
Varför flyttar alla in till stan / Sommar vill vi ha (1971)
I Mexicos land / Alla är små i vår värld (1971)
Tom, Tom käre vän / Vad jag saknar dig (1971)
Så minns jag / Alla gillar dig (1972)
Ge mig svar / Nu är det som vanligt igen (1972)
En dag i juni / En äkta rock'n roll (1973)
Gråt inga tårar / Jag är så gla''' (1974)Skänk mig dina tankar / Lorna (1975)True love / Auld lang syne (1976)Gott Nytt År 1977 (1976)Steammachine bump / Aquador (1977)Om du lämnar mig / Tonio (1977)God jul 1977 från Thorleifs / Silent Night / Broken Souvenirs (1977)Julsånger / Skateboard (1978)Ra ta ta / Vårvinden (1979)Julhälsning / Ta' det lungt med min kompis / Blue Christmas (1980)34:an / Ta´det lungt med min kompis (1980)Die fogelsong / Torlurfarnas julvisor (1981)Älska mig ikväll / Kan jag hjälpa att jag älskar dig ännu (1982)Du sköna jord/Swing'n Rock (1983)Ett paradis / A Morning at Cornwall (1988)Jul / A Morning at Cornwall (1989)Spar dina tårar / A morning at Cornwall (1989)Jag tror på dig / Simon & Garfunkel mix (1991)Då klappar hjärtan / Lite av din tid, lite av din kärlek / Ingen får mej att längta som du (1992)Jag vill ge dig en sång (1994)Och du tände stjärnorna (1994)Gråt inga tårar (Jubileum 1995)Med dig vil jeg leve / Fem røde roser till dej / Jag dansar med en ängel (Danmark 1995)Tre gringos / Hur är det möligt (1996)Græd ingen tårer (Danmark)En liten ängel (1997)Följ mejHvem behøver guld og penge (Danmark)Ser du stjärnan i det blåAlle smukke glade dage (Danmark)Det halve af mit hjerte (Danmark)

 Svensktoppen-hittar I Mexicos land (1971)Gråt inga tårar (1975)Halva mitt hjärta (1989)Med dej vill jag leva (1993)Ingen får mig att längta som du (1993)Och du tände stjärnorna (1994)Du gav mig kärlek (1995)Flyg bort min fågel (1995)Tre Gringos (1996)En liten ängel (1996)Gröna blad (1997)Följ mej (1997)Älskar du mig än som förr (2000)Ingen är som du min kära (2001)Att glömma är inte så enkelt'' (2002)

Fotnotar

Bakgrunnsstoff
 Thorleifs 

Svenske danseband
Musikkgrupper skipa i 1962
Sporting CP

Sporting Clube de Portugal, i Noreg kjend som Sporting Lisboa eller berre Sporting, er eit idrettslag i Lisboa i Portugal. Sporting er mest kjend for fotballaget sitt, men har utøvarar på toppnivå også i andre idrettar. Laget, som vart skipa 1. juli 1906, har over 100 000 medlemer.

Sporting CP er ein av dei tre store ("Três Grandes") fotballklubbane i Portugal, saman med Benfica og FC Porto. Sporting CP var mellom klubbane som danna Primeira Liga i 1933 og har aldri sidan rykt ned frå Primeira Divisão, til liks med Porto og Benfica. Sporting har vunne 18 nasjonale seriemeisterskap og 19 cupmeisterskap. Høgdepunktet for klubben er likevel sigeren i Cupvinnarcupen 1964. I 2005 nådde Sporting Lisboa finalen i UEFA-cupen, der det vart tap mot CSKA Moskva, endå kampen vart avvikla på Sporting si heimebane i Lisboa. Laget spelar i kvite-og-grønstripete trøyer og svarte bukser.

Gjennom den over 100-årige historia til Sporting har lag og enkeltutøvarar vunne tre olympiske gullmedaljar og mange sølv- og bronsemedaljar, samt tusenvis av nasjonale meisterskap. Carlos Lopes vann OL-gull i friidrett då han i 1984 sigra i maratonløpet i Los Angeles. Basketballaget til Sporting vann sju nasjonale seriemeisterskap og fem cupmeisterskap i perioden 1954-82. I rullehockey har Sporting sigra i fire store europeiske turneringar.

Kjelder
Denne artikkelen bygger på «Sporting Clube de Portugal» frå ,  den 22. juni 2013.  
 

Portugisiske fotballag
Aunt Mary

Aunt Mary var eit norsk rockeband frå Fredrikstad som starta i 1969. Bjørn («Krisa») Christiansen på gitar og vokal, Jan Groth på orgel og vokal, Svein Gundersen på bass og vokal, og Ketil Stensvik på trommer utgjorde kjernen i bandet. Andre musikarar som var innom var Per Ivar Fure på fløyte, munnspel og saksofon og Bengt Jenssen på keyboard. 

Den bluesbaserte, progressive rockemusikken til bandet vart gjeve ut i fleire land i Europa og singelen «Jimi, Janis And Brian» vart i 1971 det kommersielle gjennombrotet til bandet. Songen hylla dei avdøde heltane Jimi Hendrix, Janis Joplin og Brian Jones. Per Ivar Fure slutta i bandet før det albumet Loaded og det same gjorde Groth for å satse på ein karriere som kristenpopartist. Bengt Jenssen (keyboards) kom inn i bandet, medan Christiansen og Gundersen frå no av delte på vokalen. Både Loaded og oppfølgjaren Janus (1973) selde bra i Noreg, men Aunt Mary vart likevel oppløyst i 1973. 

Gundersen har sidan hatt suksess som låtskrivar, produsent og filmkomponist. Christiansen har laga soloplater og spelt med mellom anna Alex og New Jordal Swingers. Aunt Mary har med ujamne mellomrom heldt konserter sidan 1978, og i 1992 gav Groth, Christiansen, Gundersen og Stensvik ut bluesalbumet Bluesprints. 28. januar 2011 spelte bandet på Verdensspeilet i Fredrikstad 28. januar 2011.

Diskografi 
 Aunt Mary (Polydor, 1970) gjeve ut på ny i 1974 på Karussell som Whispering Farewell
 Loaded (Philips, 1972)
 Janus (Vertigo, 1973)
 The Best of Aunt Mary (Philips, 1974) samleplate
 The Best of Aunt Mary Volume 2 (Philips, 1975) samleplate
 Live Reunion (Philips, 1981) livealbum
 Bluesprints (Sonet, 1992)
 The Things We Stood For (2007)
 Barbed Wire Waves (Pan, 2009) radiokonsert 1971

Kjelder
Denne artikkelen bygger på «Aunt Mary» frå ,  den 23. juni 2013.

Bakgrunnsstoff 
 Biografi fra Norsk pop- og rockleksikon
 Biografi på Progrock.no 
 Biografi på Groove

Norske progressive rockegrupper
Musikkgrupper skipa i 1969
Musikkgrupper oppløyste i 1973
Utrøst

Utrøst er eit soge- og huldreland kjent frå nordnorsk folketru og som det vart sagt låg ut i havet vest for Røst. Den kanskje mest kjente forteljinga om Utrøst er «Skarvene fra Utrøst» nedskriven av Asbjørnsen og Moe og tatt med i Norske Folkeeventyr. Utrøst skulle vere eit rikt land der høvdingen hadde tre søner som kunne skape seg om til skarvar og redde rettskafne fiskarar i havsnaud. Asbjørnsen og Moe fortel:

 «Gudskjelov, nå er jeg berga; dette er Utrøst,» sa Isak ved seg selv. Rett for ham lå en byggaker med aks så store og fulle at han aldri hadde sett maken, og gjennom den byggakeren gikk der en smal sti opp til en grønn, torvsatt jordgamme, som lå ovenfor akeren, og på toppen av gammen beitet en hvit geit med forgylte horn, og yver hadde den så stort som på den største ku, utenfor satt en liten blåkledd mann på en krakk og smattet på en snadde; han hadde et skjegg så stort og langt at det nådde langt ned på brystet.''

Det finst slike soger om land som har sokke i havet i mange ulike kulturar. Den aller mest kjente er nok soga om Atlantis.

Kjelder

Norsk folketru
Nordnorsk kultur
Mytologiske stader
Fiktive øyar
Sakaura

Sakaura (georgisk საკაურა Sak'aura) er ei elv i Georgia. Ho er ei sideelv til Rioni frå høgre og har opphavet sitt i fjellkjeda Ratsja.

Kjelder 
Denne artikkelen bygger på «საკაურა» frå ,  den 29. juni 2013.  
 

Elvar i Georgia
Walter Gropius

Walter Gropius () var ein tysk arkitekt. Han grunnla Bauhaus og vert saman med Ludwig Mies van der Rohe og Le Corbusier som ein av skaparane av den moderne arkitekturen.

Liv og gjerning
Gropius var frå hovudstaden Berlin. I 1903 byrja han studere ved den tekniske hogskulen i München, og heldt deretter fram med studiane i Berlin ved den tekniske høgskulen i bydelen Charlottenburg. Åra 1910-13 arbeidde han for Peter Behrens, der også Le Corbusier og Mies van der Rohe var tilsett. Frå 1914 arbeidde Gropius på eiga hand som industridesignar og arkitekt. Han teikna dåbygningar i den industrielle klassisismen han hadde lært hos Behrens.

Saman med Adolf Meyer teikna han Fagus-Werk i Alfeld an der Leine. Verket, med sin stål- og glasarkitektur vart stildannande for den moderne arkitekturen, på 1920-talet kjend som Neues Bauen og Neue Sachlichkeit (Den nye saklegdomen). Etter fyrste verdskrigen deltok  han i fleire radikale kunstnargrupper i Berlin.

Bauhaus
Perioden 1919-28 leia han Bauhaus, ein skule som vart bygt på ideen om å samanføye biletkunst, skulptur, arkitektur og design, for slik å minske kløfta mellom finkultur og kunsthandverka. Skulen var særleg innretta mot arkitektur, men hadde også avdelingar for reine kunstuttrykk.

Gjennom 1920-talet var Gropius oppteken av å finne løysingar for moderne bybyggjing, særleg byggjinga av bustadblokker og andre storhus. Han var mykje innstilt på å rasjonalisere bygginga, og var med på fleire byggprojekt som bustadsområda i Dessau-Törten (1926–31), Dammerstock (1928–29) og Siemensstadt i Berlin (1929/30).

Utanlands
Gropius praktiserte som arkitekt i Berlin fram til 1934. Han flytta då til England, ettersom arkitekturen hans vart kvasst angripen av dei nye, nazistiske makthavarane i Tyskland. I 1937 flytta han vidare til USA 1937, der han vart professor ved Harvard-universitetet. Gropius mest kjende bygning frå åra i USA er truleg Pan Am Building i New York.

Eldre år
På 1950-talet vende Gropius tilbake til Berlin og arbeidde der. Mellom anna teikna han ei ni etasjars bustadblokk for Interbau i Hansaviertel i 1957. Borgarmeisteren i Berlin, Willy Brandt, tok i 1962 det fyrste spadetaket til det store bustadområdet Gropiusstadt i Berlin, der Gropius var til stades. Året etter vart Gropius heidersdoktor ved Freie Universität Berlin.

Gropius døydde i Boston i delstaten Massachusetts i USA i 1969. Han vart gravlagd i Berlin.

Kjelder 
Denne artikkelen bygger på «Walter Gropius» frå ,  den 5. juli 2013.

Bakgrunnsstoff 
 

Tyske arkitektar
Deltakarar i olympisk kunstkonkurranse
Tyske deltakarar under sommar-OL 1932
Folk frå Berlin
Gorgan

Gorgan (persisk skrift گرگان‎) kaspisk Vergen, tidlegare Astarabad (persisk اَستِر آباد‎), òg skrive av Asterabad), er hovudstaden i provinsen Golestan i Iran. Han ligg kring 400 km nordaust for Teheran, kring 30 km inn frå Kaspihavet. I 2006 hadde byen kring 270 000 innbyggjarar. 

Byen har ein regional flyplass og fleire universitet. Gorgan lufthamn opna i september 2005. Om lag 150 km aust for Gorgan ligg Golestan nasjonalpark.

Historie 
Det finst fleire arkeologiske funnområde ved Gorgan, mellom anna Tureng Tepe og Shah Tepe med funn frå steinalderen og koparsteinalderen. Under Partia og Sassanidedynastiet blei Den store muren ved Gorgan bygd.

Geografi og klima

Den vide Dasht-e Gorgan (Gorganslettene) ligg nord for byen og dekkjer kring 1700 km².

Generelt har Goelstan eit moderat og fuktig klima. Elburz-fjella og nærleiken til Kaspiahvet styrer mykje av klimaet. Den årlege middeltemperaturen er 18,2 °C og i den normale årsnedbøren er 600 mm.

Kjelder

Denne artikkelen bygger på «Gorgan» frå ,  den 6. juli 2013.

Bakgrunnsstoff
 Heimeside  av Tirdad Gorgani

Byar i provinsen Golestan
Byar i Iran
Arkeologiske stader i Iran
Iranske provinshovudstader
Ritseula

Ritseula (georgisk რიცეულა Ritseula) er ei elv i Ambrolauri kommune i Georgia. Ho er ei sideelv til Rioni frå høgre og har opphavet sitt i fjellkjeda Ratsja.

Kjelder 
Denne artikkelen bygger på «რიცეულა» frå ,  den 6. juli 2013.  
 

Elvar i Georgia
Back In Time

Back In Time er sikkerheitskopieringsprogramvare for Linux. Back In Time er eit grafisk grensesnitt som nyttar rsync og det finst versjonar både for KDE og Gnome. 

Programmet er lett å konfigurera og å koma i gang og høver for privatpersonar og småføretak. Når ein set opp programmet skriv ein inn kvar ein vil lagra sikkerheitskopiane (som til dømes på ein eksternt platelager eller NAS) og kva katalog (og underkatalogar) ein vil ta sikkerheitskopi av. Ein kan òg spesifisera kor ofte og når på døgnet ein vil at programmet skal køyra.

Kjelder

Sikkerheitskopieringsprogramvare
Open kjeldekode
Hybrid

Hybridisering er ein biologisk prosess der individ som er genetisk ulike dannar avkom gjennom kjønna formeiring. Teknisk sett er alt avkom av kryssingar mellom ulike individ hybrid, men ein nytter gjerne omgrepet om kryssingar mellom ulike artar eller underartar. Ordet «hybrid» kjem frå latin hybrida, 'bastard'.

Innan eksperimentell genetikk nyttar ein omgrepet synonymt med ein heterozygot og visertil avkom av genetisk ulike foreldre, til dømes mellom to innavla linjer av laboratoriemus.
Innan taksonomi definerer ein ein hybrid som avkom mellom genetisk differensierte populasjonar eller artar av plantar eller dyr. Avkommet mellom ulike grupper innan ein art (slik som hund og ulv) blir kalla for ein bastard.

Kjelder

Denne artikkelen bygger på «Hybrid» frå ,  den 14. juni 2019.

Bakgrunnsstoff

Biologi
Noregs miljø- og biovitskaplege universitet

Noregs miljø- og biovitskaplege universitet (NMBU) er eit resultat av ei samanslåing av Noregs veterinærhøgskole og Universitetet for miljø- og biovitskap. Samanslåinga vart vedteken av kongen i statsråd 21. juni 2013, og gjaldt frå 1. januar 2014. Dei fyrste fire åra vil universitetet ha to campusar: ein på Ås og ein på Adamstua i Oslo. Frå 2019 av vil alt verta samla på Ås.

Første rektor ved det nye universitetet var Mari Sundli Tveit. I 2019 blei Sjur Baardsen ny rektor.

Organisasjon
NMBU er inndelt i tre fakultet som omfattar 13 institutt:

 Fakultet for veterinærmedisin og biovinskap
 Institutt for basalfag og akvamedisin
 Institutt for kjemi, bioteknologi og matvitskap
 Institutt for husdyr- og akvakulturvitskap
 Institutt for produksjonsdyrmedisin
 Institutt for sports- og familiedyrmedisin
 Institutt for mattryggleik og infeksjonsbiologi
 Institutt for plantevitskap
 Fakultet for miljøvitskap og teknologi
 Institutt for matematiske realfag og teknologi
 Institutt for miljøvitskap
 Institutt for naturforvaltning
 Fakultet for samfunnsvitskap
 Handelshøgskulen
 Institutt for landskapsplanlegging
 Institutt for internasjonale miljø- og utviklingsstudium (Noragric)

Kjelder 

Universitet i Noreg
Skipingar i 2014
 
Utdanning i Viken
Venaria Reale

Venaria er ein by og ein kommune i provinsen Torino i regionen Piemonte i Italia. Kommunen har om lag 35 000 ibuarar og eit flatemål på 20,3 km². Han ligg 262 meter over havet, åtte kilometer nordvest for provinshovudstaden Torino.

Det 300 år gamle Venaria-slottet ligg i kommunen.

Kjelder
Denne artikkelen bygger på «Venaria Reale» frå ,  den 10. juli 2013.

Bakgrunnsstoff 

Kommunar i storbyområdet Torino
Byar i Piemonte
IPCop

IPCop er ein Linux-distribusjon konfigurert for å fungera som brannmur. IPCop køyrer på ein vanleg PC og vert konfigurert over nettet via eit vevgrensesnitt. Brannmurfunskjonaliteen i IPCop byggjer på Netfilter, som er innebygd i Linux-kjernen.

Nettgrensesnitt 
IPCop har fleire (fargekoda) grensesnitt mot ulike nettsegment.

Administrasjon 
IPCop vert administrert via Ethernet på grøn sone, via eit passordverna vevgrensesnitt.

Kjelder

Brannmurar
Linuxdistribusjonar
Open kjeldekode
Rsync

rsync er eit verktøy, med eigen nettverkeprotokoll, for UNIX-liknande operativsystem (Linux, BSD, OS-X osb. (men òg for Windows), som synkroniserer filer og katalogar frå ein datamaskin til ein annan. For å overføra data snøggast råd og for å generera minst muleg nettrafikk nyttar rsync deltakoding. rsynch nyttar TCP-port 873 og kan nytta SSH for å overføra data over ein kryptert kanal. rsync vert ofte nytta for sikkerheitskopiering og det finst fleire grafiske grensesnitt for rsync.

Kjelder

Systemprogramvare
Heradstveit

Heradstveit er ein gard i Kvam herad i Hardanger. Garden ligg på om lag 250 moh. mellom Vikøy og Tørvikbygd ved vestsida av Hardangerfjorden, og har vore i drift sidan 1600-talet. Gardshuset er i dag modernisert og gjort om til overnattingshus for turistar. I tillegg er her utmarksdrift og sagbruk. Kunstmålaren Mons Breidvik (1881-1950) var ei tid busett på Heradstveit. 

Ifylgje bøkene til Halldor O. Opedal var Heradstveit eit gamalt skilje mellom å-lyd og ao-lyd i Hardanger. Innanfor Heradstveit, mot Norheimsund og lenger inn i Hardanger, sa ein ao for å i ord som båt, blå og grå. Utanfor Heradstveit uttalte ein desse orda med å-lyd utan diftong.

Fotnotar 

Geografi i Kvam
Gardar i Vestland
Fabriano

Fabriano er ein by og ein kommune i provinsen Ancona i Marche-regionen i Italia. Kommunen har i kring 32 000 ibuarar og omfattar ei flatevidd på 270 km². Byen ligg i Esino-dalen, 44 kilomter frå Adriahavet.

Det multinasjonale konsernet Indesit, med 16 000 tilsette, har hovudkontoret sitt i Fabriano.

Målaren Gentile da Fabriano var fødd i eller i nærleiken av Fabriano.

Kjelder
Denne artikkelen bygger på «Fabriano» frå ,  den 12. juli 2013.

Bakgrunnsstoff

Byar i Italia
Byar i Marche
Ægir Bryggeri

Ægir Bryggeri er eit mikrobryggjeri i Flåm i Aurland kommune i Vestland. Bryggjeriet er kalla opp etter den norrøne guden Ægir og vart grunnlagd av Aud Melås og Evan Lewis i 2007. Sjefsbryggar er Evan Lewis. 

Bryggeriet er tilknytt Flåmsbrygga Hotel, Flåmstova Restaurant og Furukroa Café.

Øltypar
Bryggeriet lagar følgjande øltypar, som kan kjøpast i polutsal og butikkar i heile landet, og som alle er av typen real ale:
 Bøyla Blonde Ale, 4,7 %
 India Pale Ale, 6,5 %
 Rallar Amber Ale, 4,7 %
 Sumbel Porter, 4,7 %
 Ægir Ratatosk Double IPA, 9 %

I tillegg til desse, som vert laga året rundt, har bryggeriet også fleire typar øl som vert bryggja til ulike årstider eller er eingongsbrygg:
 Brime Red Lager, 4,7 %
 Julebrygg, 4,7 % (raud etikett) og 7 % (grøn etikett)
 Kvase Kølsch, 4.5% (2007–2008)
 Påskesol!, 4,7 %
 Saison, 6,5 % (2008)

Kjelder

Denne artikkelen bygger på «Ægir Bryggeri» frå ,  den 13. juli 2013.

Bakgrunnsstoff

Næringsliv i Aurland
Norske bryggjeri
Skipingar i 2007
2007 i Noreg
Haandbryggeriet

Haandbryggeriet er eit bryggeri i Drammen. Det vart grunnlagt i 2005. Bryggeriet produserer ei rekkje ulike typar øl, både med alkoholstyrke for butikksal og sal på Vinmonopolet. Alt ølet deira er overgjæra, og ingen vert filtrert, pasteurisert eller tilsett kunstig kolsyre. 

Bryggeriet vart først starta opp i ein gamal tekstilfabrikk i Drammen, før dei i 2011 flytta til nye produksjonslokale. Samstundes tredobla dei produksjonskapasiteten sin frå 900 liter per parti øl. Bryggeriet vert rekna som eit kvalitetsbryggeri, og var i 2011 rangert som det beste bryggeriet i Norge, og det 48. beste i verda av brukarane på nettstaden RateBeer.

Øl
Bryggeriet har eit basisutval av øl dei alltid produserer, i tillegg til sesong- og spesialbrygg.

Basisutval
Sundland Kreosot (6,5%)
Pale Ale (4,5%)
Ardenne Blond (7,5%)
Hesjeøl (6,5%)
London Porter (4,5%)
Norwegian Wood (6,5%)
Blondie (4,5%)
Fyr og Flamme (6,5%)
Norse Porter (6,5%)
Dark Force (9%)
Humlesus (4,5%)
Belgisk Pale Ale (6,5%)
Bavaria (4,5%)

Sesongøl
Nissefar (7%)
Krekling (7%)
Tindved (7%)
Nissemor (6%)
Bestefar (9%)

Spesialøl
Sur Megge (8%)
Røyk Uten Ild
Dobbel Dose (9%)
Costa Rica (6,5%)
Haandbakk (8,5%)
Haandbic 
Odin's Tripple (11%)
Blåbic (7,5%)
Fatlagret Porter

Kjelder

Bakgrunnsstoff

Norske bryggjeri
Næringsliv i Drammen
Føretak skipa i 2005
2005 i Noreg
Asak kyrkje

Asak kyrkje er ei langkyrkje frå 1893 i Halden kommune i Viken fylke.

Byggverket er i tegl og har 400 plassar. Det er bygd i ein enkel, nygotisk stil.

Inventar 
Altartavla med motivet «Jesus i Getsemane» av austerrikaren Edvard Steinle stod tidlegare i Oslo domkyrkje, der ho var ein del av Alexis de Chateauneufs ombygging i nygotikk i 1848–1850. 

Preikestolen er sekskanta og har bilete av dei fire evangelistane måla av Laura Schultz. Døypefonten er frå 1700-talet og er laga av tre. Han har ein ryggvirvel av ein kval som midtstykke. Denne ryggvirvelen vart funnen i Tista i 1682.

Orgelet er frå 1927.

Kjelder
Denne artikkelen bygger på «Asak kirke» frå ,  den 16. juli 2013.

Bakgrunnsstoff
 
 
 
 
 Kyrkjesøk – Asak kirke 
 Lokalhistoriewiki – Asak kirke (Halden)

Kyrkjer i Halden
Kulturminne i Halden
Kyrkjer i Søndre Borgesyssel prosti
Norske kyrkjer frå 1893
Langkyrkjer i Borg bispedømme
Idd kyrkje

Idd kyrkje er ei langkyrkje frå om lag 1100 i Halden kommune i Viken fylke.

Byggverket er i stein og har 180 plassar. Kyrkja er ei bygdekyrkje i romansk stil. 

Tilkomst til staden er via fylkesveg 22.

Kyrkja vart sterkt skada i eit jordskjelv søndag 23. oktober 1904. Skjelvet skjedde midt i kyrkjetida, og kyrkja var fullsett. Det braut ut panikk, men ingen vart skada. Det var lenge tvil om kyrkja kunne reddast, men i 1922 vart ho ferdig restaurert.

Bakgrunnsstoff 
 
 
 Idd og Enningdalen historielag om kyrkja og jordskjelvet 
 
 Lokalhistoriewiki – «Idd kirke»
 Kyrkjesøk – «Idd kirke»

Kjelder 
Denne artikkelen bygger på «Idd kirke» frå ,  den 17. juli 2013.

Fotnotar

Kyrkjer i Halden
Kulturminne i Halden
Kyrkjer i Søndre Borgesyssel prosti
Norske kyrkjer frå 1100-talet
Norske steinkyrkjer frå mellomalderen
Valkyrkjer i 1814
Freda bygg i Viken
Langkyrkjer i Borg bispedømme
Krishnaelva

Krishna eller Krishnaveni, tidlegare Kistna, er ei av dei lengste elvane i India. Med ei lengd på rundt 1300 km er ho den tredje lengste elva i India, etter Ganges og Godavari. Krishna har utspring ved Mahabaleswar i Dei vestlege Ghatfjella i Maharashtra. Ho renn aust til Wai, så søraustover gjennom Sangli, aust gjennom Karnataka til Andhra Pradesh og munnar ut i Bengalbukta ved Hamasaladeevi i Andhra Pradesh.

Krishna er ei av fleire heilage elvar i India, og å bada her skal reinsa ein frå synd. Namnet «Krishna» tyder 'mørk' (som i gudenamnet Krishna). Tradisjonelt blir det hevda at elva har utspring gjennom munnen til ein kustatue i Mahadev-tempelet i Mahabaleshwar. Ho skal vera ein inkarnasjon av hinduguden Visjnu etter ei forbanning av Savitri. Dei andre gudane i trimurtien, Brahma og Sjiva, skal danna bielvane.
Området ved Sangli, der tre elvar renn saman med Krishna, er særskild heilag og er også kjend som Sangameshwar.

Krishna har ei rekkje bielvar, dei største er Bhimaelva frå nord og Tungabhadra frå sør.
Elva er demd opp to stader: Ved Srisailam med Srisailam-demningen, og ved Nagarjuna-åsen med Nagarjuna Sagar-demningen. Elva blir forureina gjennom avløp og bielvar som renn forbi større byar og industriverksemder.

Mot slutten av løpet sitt dannar Krishna eit rikt og fruktbnart elvedelta som går i eitt med deltaet til Godavari. Deltaet renn ut i Bengalbukta ved Vijayawada. Det veks mangroveskog ved munningen, med fleire fastbuande og trekkkfuglar og dyr som fiskarkatt, oter, hjorteantilope, aksishjort, sambar og saltvasskrokodille. Ein del av skogen er verna som Krishna naturreservat.

Elva er ikkje farbar. Vasstanden varierer mykje med monsunregn og tørke, og er derfor vanskeleg å bruka til kunstig vatning. Under monsuntida fører elva med seg mykje matjord frå tidlegare i løpet og avset det i deltaet.

Kjelder

Bakgrunnsstoff

Elvar i India
Karnataka
Maharashtra
Andhra Pradesh
Chiavari

Chiavari er ein by og ein kommune i provinsen Genova i Liguria-regionen i Italia. Kommunen har i kring 28 000 ibuarar og eit areal på 12,1 km². Kystbyen Chiavari ligg ved Liguriahavet, mellom kommunane Rapallo i vest og Lavagna i aust. Byen ligg ved munninga av elva Entella, på ei slette omkransa av åsar.

Chiavari er eit turistsenter på den italienske rivieraen og ein regional marknadsplass for jordbruksvarer. Turismen dreg nytte av den reine, blå sjøen og det historiske bysenteret med sine rikmannshus i genovesisk stil. Framstilling av stolar, blondar og silke, samt skifer er også viktige næringsgreiner.

Kjelder

Denne artikkelen bygger på «Chiavari» frå ,  den 18. juli 2013.  
 

Byar i Italia
Byar i Liguria